text: Lokale tvillinger vinder verdensmesterskab i golf
  15 juni 2018 kl. 14.59
  Sydjylland har nogle af verdens beste juniorgolfspillere. Det blev slået fast fredag, hvor de spillede sig til en sejr i Japan. 
  To tvillingebrødre fra Gyttegaard Golfklub i Hejnsvig er de allerbedste i verden, når det kommer til juniorgolf. Fredag slog de sig til en sejr i Japan i ”TOYOTA Junior Golf World Cup”, der er det eneste juniormesterskab på verdensplan.
  Der var 15 hold med i finalen, og tvillingerne Rasmus Højgaard og Nicolai Højgaard vandt sammen med deres hold Chukyo Golf Club det uofficielle verdensmesterskab.
  Men der stoppede de lokale tvillingers sejrstogt ikke. Individuelt spillede de sig også til en topplacering i finalerunden.
  Her snuppede Rasmus Højgaard turneringens førsteplads, og Nicolai Højgaard sluttede på andenpladsen.
  
  